Беларусь жа амерыканцамі ўзгадваецца выключна ў кантэксце садзейнічання дэмакратычным працэсам і займае ў знешняй палітыцы ЗША максімальна непрыкметнае месца для краіны ў цэнтры Еўропы. Беларускія ўлады робіць усё неабходнае, каб пра іх ўспаміналі як мага радзей. Калі Вікторыя Нуланд упершыню выступала ў якасці намесніка дзяржсакратара ЗША ў лістападзе 2012 года, яна пералічыла ўсе краіны Цэнтральнай і Усходняй Еўропы ад Эстоніі да Косава, аднак ні разу не ўзгадала Беларусь. І такое адбываецца ў Вашынгтоне ўвесь час: пра Беларусь не думаюць, Беларусь у разлік не бяруць. У нейкай ступені гэта тлумачыцца малой колькасцю экспертаў па Беларусі ў Вашынгтоне, якія б мелі вопыт працы ў гэтай краіне. Беларуская амбасада ў ЗША, скаваная абмежаваным складам і грузам рэпутацыі, таксама не праводзіць заўважнай працы.